दिल्ली : घर के बाहर अलाव में आग ताप रही महिला को गोली मारी  
गोली लगने से घायल हो गई महिला शर्मा देवी
अस्पताल में भर्ती महिला की हालत नाजुक
सारी वारदात सीसीटीवी कैमरे में कैद
दिल्ली के उत्तम नगर इलाके में एक जनवरी की रात में कुछ बदमाशों ने घर के बाहर अलाव जलाकर आग ताप रही महिला को गोली मार दी और मौके से फरार हो ग‌ए.
पीड़ित महिला का नाम शर्मा देवी है. पूरी वारदात उनके घर के बाहर लगे सीसीटीवी कैमरे में कैद हो गई.सीसीटीवी फुटेज में साफ दिख रहा है कि दो महिलाएं  और एक लड़का आग ताप रहे हैं और तभी एक लड़का हाथ में पिस्तौल लिए आता है. वह नजदीक से महिला को गोली मार देता है और मौके से भाग जाता है.
इस घटना का एक और सीसीटीवी फुटेज सामने आया है, जिसमें दो बदमाश भागते हुए दिखाई दे रहे हैं. घायल महिला को अस्पताल में भर्ती करवाया गया जहां उसकी हालत नाजुक बनी हुई है.

पुलिस ने मुकदमा दर्ज कर लिया है और सीसीटीवी फुटेज के जरिए आरोपियों की पहचान की जा रही है.